Eignarhald Hjálmars og Guðmundar aðskilið Fjárhagsleg tengsl bræðranna Hjálmars og Guðmundar Kristjánssona hafa verið rofin og eignarhald þeirra í Brimi aðskilið . mbl.is / Hari Samhliða því að KG Fiskverkun , í eigu Hjálmars Kristjánssonar , keypti 46,6 milljónir hluta í Brimi af Guðmundi Kristjánssyni , forstjóra Brims , á 1,77 milljarða króna , keypti Útgerðarfélag Reykjavíkur ( ÚR ) alla hluti í eigu KG Fiskverkunar í eignarhaldsfélaginu Kristján Guðmundsson ehf. sem á um 37% hlut í ÚR . Með viðskiptunum hafa fjárhagsleg tengsl bræðranna Hjálmars og Guðmundar verið rofin og eignarhald þeirra í Brimi aðskilið , að því er segir í fréttatilkynningu frá ÚR . Þá mun Hjálmar ekki hafa neina eignaraðild að ÚR og mun hverfa frá öllum stjórnunarstörfum í félaginu . „ Í framhaldi af tilkynningu til kauphallar í fyrir fáeinum dögum um viðskipti Útgerðarfélags Reykjavíkur hf. ( ÚR ) og KG fiskverkunar ehf. á Rifi með hlutabréf í Brimi hf. er ástæða til að greina frá að ÚR keypti jafnframt 33,3% hlut KG fiskverkunar í eignarhaldsfélaginu Kristján Guðmundsson ehf. sem á um 37% hlut í ÚR , “ segir í tilkynningu ÚR . „ ÚR og tengd félög fara nú með um 46,26% af heildarhlutafé í Brimi . “ Hluthafafundur í Brimi verður haldinn á fimmtudag 12. desember .